
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1692 

1 Σεπτεμβρίου 1999 


ΑΠΟΦΑΣΕΙ Σ 

Αριθ. 4356 

Τροποποίηση του Οργανισμού Εσωτερικής Υπηρεσίας 
του Συνδέσμου Διαχείρισης Απορριμμάτων Ν.Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α)των άρθρων 34-38 του Ν.2190/1994 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» 

β)του άρθρου 12 του Ν.1188/1981 όπως αντικαταστά- 
θηκε με το άρθρο 26 του Ν. 1832/1989 και από το άρθρο 8 
παρ.δτου Ν.2307/1995 «Προσαρμογή νομοθεσίας αρμο¬ 
διότητας Υπουργείου Εσωτερικών στις διατάξεις για τη 
Νομαρχιακή Αυτοδιοίκηση και άλλες διατάξεις», 

γ)Το άρθρο 18 του Ν.2539/1997 όπως τροποποιήθηκε 
με το άρθρο 13παρ.2του Ν.2672/1998. 

δ)Του Π/Δ/τος 37α/87 «Μερική επέκταση διατάξεων 
που ισχύουν για τους δημοσίους υπαλλήλους κτλ.» Και 

ε)Του Π.Δ/τος 22/90 «Μερική επέκταση διατάξεων που 
ισχύουν για τους δημοσίους υπαλλήλους» 

1. Την απόφαση 23/29-6-1999 του Διοικητικού Συμβου¬ 
λίου Του Συνδέσμου Διαχείρισης Απορριμμάτων Ν.Ξάν¬ 
θης. 

Την υπ’ αριθ.41/1999 (της 7ης συνεδρίασης), θετική 
γνωμοδότηση του Υπηρεσιακού Πειθαρχικού Συμβουλί¬ 
ου ΠΟΤΑ Ν.ΞΑΝΘΗΣ, αποφασίζουμε: 

ΜΕΡΟΣ ΠΡΩΤΟ 
Τομείς 
Αρθρο Ιο 

Η όλη υπηρεσία του Συνδέσμου Διαχείρισης Απορριμ¬ 
μάτων Ν.Ξάνθης αποτελείται από: 

1. Γραφείο Προέδρου 

2. Διεύθυνση Διοικητικών και Οικονομικών Υπηρεσιών 

3. Διεύθυνση Τεχνικών Υπηρεσιών 

Άρθρο 2ο 

Οι οργανωτικοί τομείς του Συνδέσμου Διαχείρισης 
Απορριμμάτων Ν.Ξάνθης διαρθρώνονται ως εξής: 


1. ΓΡΑΦΕΙΟ ΠΡΟΕΔΡΟΥ 

Ειδικός Σύμβουλος ή ειδικός συνεργάτης ή επιστημονι¬ 
κός συνεργάτης (με σχέση εργασίας ιδιωτικού δικαίου 
αορίστου χρόνου, άρθρο 67 παρ.4του Ν.1416/1984) 

Γραφείο γραμματείας. 

Νομικός Σύμβουλος (μηνιαία αντιμισθία) 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α. Τμήμα διοικητικών υπηρεσιών 

• Γ ραφείο Διοικητικού 

• Γ ραφείο προσωπικού - Μισθοδοσίας και Ασφάλισης 

Β. Τμήμα Οικονομικών Υπηρεσιών 

• Γ ραφείο Εξόδων 

• Γραφείο Προμηθειών 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Α. Τμήμα Διαχείρισης απορριμμάτων και εκτέλεσης έρ¬ 
γων 

• Γ ραφείο αποκομιδής απορριμμάτων 

• Γ ραφείο εκτέλεσης έργων 

• Γ ραφείο υγειονομικής Ταφής απορριμμάτων 

Β. Τμήμα Ηλεκτρολογικό - Μηχανολογικό και Κίνησης 

• Γ ραφείο ηλεκτρολογικό 

• Γ ραφείο μηχανολογικό και κίνησης 

ΜΕΡΟΣ ΔΕΥΤΕΡΟ 

Αρμοδιότητες Διευθύνσεων - Τμημάτων - Γ ραφείων 
Άρθρο 3ο 

Οι αρμοδιότητες των Διευθύνσεων, Τμημάτων και Γ ρα¬ 
φείων του Οργανισμού Εσωτερικής Υπηρεσίας του Συν¬ 
δέσμου Διαχείρισης Απορριμμάτων Ν.Ξάνθης, αναλυτικά 
ορίζονται όπως στα παρακάτω άρθρα: 

1. ΓΡΑΦΕΙΟ ΠΡΟΕΔΡΟΥ 

Ειδικός Σύμβουλος ή ειδικός συνεργάτης ή επιστημονι¬ 
κός συνεργάτης 

Ασκεί καθήκοντα επιτελικά και δεν έχει ο ίδιος αποφα¬ 
σιστικές αρμοδιότητες οποιοσδήποτε μορφής. Παρέχει 
συμβουλές και διατυπώνει εξειδικευμένες γνώμες, γρα¬ 
πτά ή προφορικά, σε όλους τους τομείς δραστηριότητας 
του Συνδέσμου. Για το σκοπό αυτό παίρνει απ’ ευθείας 
εντολές από τον Πρόεδρο και συνεργάζεται με οποιοδή- 
ποτε τρόπο με το προσωπικό του Συνδέσμου σε όλη του 
την ιεραρχία, το νομικό σύμβουλο και άλλους παράγο- 

ντες. Έχει δικαίωμα να ζητά προφορικά ή γραπτά, στοι¬ 
χεία που θα είναι αναγκαία, κατά τη γνώμη του, για την 
εκτέλεση των εντολών του Προέδρου. Ο ως άνω, υπάγε¬ 
ται ειδικά και αποκλειστικά στην υπηρεσιακή δικαιοδοσία 
του Προέδρου, στον οποίο και είναι υποχρεωμένος να δί¬ 
νει λόγο σε κάθε περίπτωση. ^ 

Γραφείο Γραμματείας 

Διεξάγει την προσωπική αλληλογραφία του Προέδρου 
και τηρεί αρχείο αυτής. Τηρεί ιδιαίτερο Πρωτόκολλο ει¬ 
σερχομένων και εξερχόμενων εγγράφων, τα οποία διεκ- 
περαιώνει στις αρμόδιες υπηρεσίες. Προγραμματίζει τις 
ώρες και τις ημέρες που ο Πρόεδρος μπορεί να δέχεται 
διάφορες επιτροπές, Συλλόγους και τους Δημότες Τηρεί 
ημερολόγιο των προσωπικών επαφών του Προέδρου 
εντός και εκτός του Συνδέσμου. Παραλαμβάνει από τους 
υπηρεσιακούς παράγοντες τους φακέλους εγγράφων 
που πρέπει να υπογράφουν από τον Πρόεδρο. 

Νομικός Σύμβουλος 

Στις αρμοδιότητες του Νομικού Συμβούλου ανήκει η πα¬ 
ραλαβή όλων των εξώδικων και δικαστικών εγγράφων και 
κοινοποιούνται στο Σύνδεσμο. Η συγκέντρωση όλων των 
στοιχείων που αφορούν διαχειριζόμενες από το γραφείο 
υποθέσεις του Συνδέσμου. Η τήρηση αρχείου που αφορά 
τις με τρίτους συμβάσεις του Συνδέσμου και λοιπές συμ¬ 
φωνίες θεμελιώδους σημασίας, αντίγραφα των οποίων 
φυλάσσονται στην κάθε αρμόδια Δ/νση. Η τήρηση αρχεί¬ 
ου γνωμοδοτήσεων επί διαφόρων θεμάτων που αφορούν 
τη λειτουργία και δραστηριότητα του Συνδέσμου. Η πα¬ 
ρακολούθηση των δημοσιευόμενων νόμων, διαταγμάτων, 
Υπουργικών αποφάσεων σχετικών με τη δημοτική γενικά 
νομοθεσία και τις αποφάσεις του Διοικητικού Συμβουλί¬ 
ου, της Εκτελεστικής Επιτροπής, του Προέδρου του Συν¬ 
δέσμου που αφορούν ρύθμιση βασικής σημασίας ζητη¬ 
μάτων του Συνδέσμου, την ψήφιση κανονισμών λειτουρ¬ 
γίας, την επιβολή φόρων, τελών και δικαιωμάτων κλπ. Η 
γνωμοδότηση για κάθε νομικό ζήτημα που ανακύπτει κα¬ 
τά τη διεξαγωγή των διαφόρων υπηρεσιών του Συνδέ¬ 
σμου, για υποβαλλόμενα σ’ αυτό ερωτήματα από τον 
Πρόεδρο και τις Υπηρεσίες του Συνδέσμου. Η εκπροσώ¬ 
πηση και παράσταση προς υπεράσπιση των υποθέσεων 
του Συνδέσμου ενώπιον των κατά περίπτωση αρμοδίων 
δικαστικών, Διοικητικών και Λοιπών Αρχών. Η σχεδίαση 
και επεξεργασία συμβολαίων, συμβάσεων, διακηρύξεων, 
δημοπρασιών του Συνδέσμου και η μελέτη από νομικής 
άποψης κάθε άλλου ζητήματος, ανατιθέμενου από τον 
Πρόεδρο του Συνδέσμου. Ο έλεγχος νομιμοποιήσεως 
των συμβαλλομένων με τον Σύνδεσμο στις καταρτιζόμε¬ 
νες εκάστοτε συμβάσεις προμήθειας, καθώς και η επίλυ¬ 
ση των διαφορών που αναφύονται από τη μη τήρηση των 
όρων των συμβάσεων αυτών. Εδώ υπάγονται και οι δια¬ 
φορές που ανακύπτουν από τη μη τήρηση των όρων του 
διαγωνισμού, καθώς και οι σχετικές γνωμοδοτήσεις. Οι 
ποινικές υποθέσεις και οι πειθαρχικές υποθέσεις του εν 
γένει υπαλληλικού και εργατικού προσωπικού του Συνδέ¬ 
σμου, καθώς και οι σχετικές γνωμοδοτήσεις, 

2 ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Διευθυντής Διοικητικών και Οικονομικών Υπηρεσιών 

Εποτττεύει και συντονίζει τις Διοικητικές και Οικονομι¬ 
κές Υπηρεσίες του Δήμου, προσυπογράφει τα έγγραφα 
των Διοικητικών και Οικονομικών Υπηρεσιών και υπογρά¬ 
φει τα έγγραφα για τα οποία με απόφαση του Προέδρου 


εκχωρείται η αρμοδιότητα. Εισηγείται στον Δήμαρχο θέ¬ 
ματα που αφορούν την αρτιότερη λειτουργία των Διοικη¬ 
τικών και Οικονομικών Υπηρεσιών. Παρακολουθεί τα έσο¬ 
δα και έξοδα του Συνδέσμου, είναι ενήμερος πάντοτε επί 
της ορθής υλοποίησης των πιστώσεων του προϋπολογι¬ 
σμού του Συνδέσμου. Εισηγείται στον Πρόεδρο μέτρα για 
την αύξηση των εσόδων του Συνδέσμου. Εγκρίνει τις 
άδειες των υπαλλήλων τηςε Διεύθυνσης και υπογράφει 
τις καταστάσεις πληρωμής τους. Επιμελείται για τον χα¬ 
ρακτηρισμό όλων των εισερχομένων εγγράφων στον Σύν¬ 
δεσμο και των εξερχόμενων εγγράφων της Διεύθυνσης. 

Α. Τμήμα Διοικητικών Υπηρεσιών 

Προϊστάμενος Τμήματος Διοικητικών Υπηρεσιών. 

Προϊσταται του τμήματος Διοικητικών Υπηρεσιών του 
Συνδέσμου στο οποίο ανήκουν και τα γραφεία Διοικητι¬ 
κού και Προσωπικού-Μισθοδοσίας και Ασφάλισης . Είναι 
υπεύθυνος για τον προγραμματισμό, την οργάνωση, τον 
έλεγχο και τον συντονισμό των παραπάνω γραφείων τα 
οποία ελέγχει ιεραρχικά. Υπογράφει τις εισηγήσεις των 
γραφείων αυτών που συζητούνται στο Διοικητικό Συμ¬ 
βούλιο. Προσυπογράφει όλα τα έγγραφα των Διοικητικών 
υπηρεσιών και υπογράφει όλα τα έγγραφα που με από¬ 
φαση του Προέδρου εκχωρείται και η αρμοδιότητα. 

• Γ ραφείο Διοικητικού . 

Καταρτίζει την ημερήσια διάταξη του Διοικητικού Συμ¬ 
βουλίου σύμφωνα με τα αποστελλόμενα θέματα των υπη¬ 
ρεσιών και κατόπιν οδηγιών του Προέδρου. Τηρεί τα πρα¬ 
κτικά των συνεδριάσεων του Διοικητικού Συμβουλίου. 
Υποβάλλει αντίγραφα των λαμβανομένων αποφάσεων 
στη Νομαρχία και μετά την έγκρισή τους τις διαβιβάζει 
στις αρμόδιες υπηρεσίες προς υλοποίηση τους. Διαβιβά¬ 
ζει προς τις οικείες Επιτροπές του Σώματος τα θέματα 
που παραπέμπονται σ’ αυτές από το Διοικητικό Συμβού¬ 
λιο, προς μελέτη και παρακολουθεί αυτά για την έγκαιρη 
επαναεισαγωγή τους στο Διοικητικό Συμβούλιο προς λή¬ 
ψη οριστικής απόφασης. Τηρεί ευρετήριο αποφάσεων 
που λαμβάνονται και των επ’ αυτών εγκριτικών αποφάσε¬ 
ων των αρμοδίων Αρχών και τέλος επιμελείται για την 
εκτέλεση κάθε εργασίας που ανήκει στην αρμοδιότητα 
του Διοικητικού Συμβουλίου, όπως απορρέει από τον Κώ¬ 
δικα Δήμων και Κοινοτήτων. Καταρτίζει την ημερήσια διά¬ 
ταξη της Εκτελεστικής Επιτροπής σύμφωνα με τα απο¬ 
στελλόμενα θέματα των υπηρεσιών κατόπιν οδηγιών του 
Προέδρου. Επιδίδει έγκαιρα στα μέλη αυτής τις προ¬ 
σκλήσεις για Συνεδριάσεις. Τηρεί τα πρακτικά της Εκτε¬ 
λεστικής Επιτροπής , συντάσσει νομότυπα τι αποφάσεις 
που λαμβάνονται και υποβάλλει αυτές στις αρμόδιες για 
έγκριση αρχές (Νομαρχία, Διοικητικό Συμβούλιο). Κατα¬ 
χωρεί τα πρακτικά και αποφάσεις στα επίσημα βιβλία. Τη¬ 
ρεί ευρετήριο αποφάσεων που λαμβάνονται και διεξάγει 
κάθε υπηρεσία αρμοδιότητας Εκτελεστικής Επιτροπής 
που απορρέει από τον Κώδικα Δήμων και Κοινοτήτων. Επί¬ 
σης το γραφείο αυτό επιμελείται για την παραλαβή, την 
πρωτοκόλληση, ευρετηρίαση και συσχέτιση όλων των ει¬ 
σερχομένων και εξερχόμενων αιτήσεων και εγγράφων κα¬ 
θώς και τη τήρηση των πρωτοτύπων στο Αρχείο. Επιμε¬ 
λείται για τη τήρηση του γενικού Αρχείου του Συνδέσμου. 
Μεριμνά για τη βιβλιοδεσία και πρωτοκόλληση σε τόμους. 
Επιλαμβάνεται της διεκπεραίωσης γενικά των εισερχομέ¬ 
νων και εξερχόμενων εγγράφων και της επικύρωσης των 
αντιγράφων τους από τον αρμόδιο Προϊστάμενο, βεβαιώ¬ 
νει το γνήσιο της υπογραφής των αρχών του Συνδέσμου, 

τηρώντας δείγματα της υπογραφής των διοικητικών ορ¬ 
γάνων του Συνδέσμου. Διεκπεραιώνει αυθημερόν με το 
σύστημα διακίνησης εισερχόμενης αλληλογραφίας όλη 
την εισερχόμενη αλληλογραφία. Βιβλιοδετεί στο τέλος 
κάθε έτους σε τόμους τα στελέχη χρέωσης και αποχρέω- 
σης της όλης αλληλογραφίας, τα οποία αποτελούν το επί¬ 
σημο στοιχείο διεκπεραίωσης και πληροφοριών του Συν¬ 
δέσμου. 

• Γραφείο Προσωπικού, Μισθοδοσίας και Ασφάλισης 

Το γραφείο αυτό επιμελείται για την εφαρμογή όλων 
των Νόμων, Διαταγμάτων και Εγκυκλίων που αφορούν 
τους τακτικούς υπαλλήλους του Συνδέσμου και ασκεί τις 
αρμοδιότητες ποτ απορρέουν από τον Κώδικα καταστά- 
σεως Δημοτικών και Κοινοτικών Υπαλλήλων. Τηρεί τα μη¬ 
τρώα, ατομικούς φακέλους και ευρετήρια του Οργανικού 
Προσωπικού ως και τα δελτία παρουσίας των υπαλλήλων. 
Συντάσσει κατά Νόμο τους πίνακες αρχαιότητας των 
υπαλλήλων, Συντάσσει τον Οργανισμό Εσωτερικής Υπη¬ 
ρεσίας τους Συνδέσμου. Εκδίδει εγκυκλίους που ρυθμί¬ 
ζουν τα εσωτερικά λειτουργικά προβλήματα των υπηρε¬ 
σιών. Επιμελείται για τη συγκέντρωση όλων ων απαιτού- 
μενων στοιχείων και ενεργεί τις απαραίτητες ενέργειες 
για την απονομή συντάξεως στους υπαλλήλους από το 
Γενικό Λογιστήριο του Κράτους. Παρακολουθεί τις μετα¬ 
βολές του προσωπικού (κλιμάκια, χρονοεπιδόματα, άδει¬ 
ες, ασθένειες, αποζημιώσεις κλπ). Επιμελείται για διορι¬ 
σμό, πρόσληψη, τοποθέτηση, μονιμοποίηση, μετακίνηση, 
προαγωγή, μετάταξη, αναγνώριση προϋπηρεσίας, λύση 
υπαλληλικής σχέσης όλου του μόνιμου προσωπικού σύμ¬ 
φωνα με τις κείμενες διατάξεις και εντολές του Προέ¬ 
δρου. Μεριμνά για την έγκαιρη σύνταξη και υποβολή των 
εκθέσεων ουσιαστικών προσόντων όλων των μονίμων 
υπαλλήλων. Εφαρμόζει το Πειθαρχικό Δίκαιο που αφορά 
το Οργανικό Προσωπικό, συντάσσει υπομνήματα κατά 
την άσκηση των ενδίκων μέσων ενώπιον των Διοικητικών 
Εφετείων και του Συμβουλίου της Επικράτειας. Φροντίζει 
για τη στελέχωση όλων των υπηρεσιών του Συνδέσμου με 
το απαιτούμενο προσωπικό για την εύρυθμη λειτουργία 
τους. Εισηγείται στον Πρόεδρο τη συγκρότηση των ανα¬ 
γκαίων Επιτροπών Οργανικών Υπαλλήλων για την επιβοή- 
θηση του έργου των διαφόρων υπηρεσιών του Συνδέ¬ 
σμου. Εισηγείται στον Πρόεδρο για τα προσωπικά αιτή¬ 
ματα των υπαλλήλων. Παρακολουθεί τις μεταβολές του 
Οργανικού Προσωπικού βάσει των σχετικών αποφάσεων. 
Συντάσσει παραστατικά στοιχεία πληρωμής του Οργανι¬ 
κού Προσωπικού και στέλνει αυτά στη Μηχανογραφική 
Υπηρεσία για τη σύνταξη των μισθοδοτικών καταστάσεων 
του Οργανικού Προσωπικού. Ελέγχει τις εκδιδόμενες μι- 
σθοδοπκές καταστάσεις, τις θεωρεί, μεριμνά για της υπο¬ 
γραφή τους από τους Προϊσταμένους και τις διαβιβάζει 
έγκαιρα, ένα αντίγραφο στο ταμείο για τις πληρωμές και 
ένα αντίγραφο στο Γραφείο Εξόδων για την έκδοση του 
σχετικού εντάλματος. Φροντίζει για την επικόλληση των 
ενσήμων του Ι.Κ.Α. στα βιβλιάρια των ασφαλισμένων 
όσων έχουν συνταξιοδοτικό φορέα το Ι.Κ.Α. Εκδίδει βε¬ 
βαιώσεις μισθοδοσίας υπαλλήλων. Τηρεί καρτέλες ετή¬ 
σιας μισθοδοσίας για κάθε υπάλληλο για την φορολογική 
ενημερότητα. Επιμελείται για την εφαρμογή των Νόμων 
που αφορούν το με σχέση εργασίας ιδιωτικού δικαίου 
προσωπικό γενικά και ειδικότερα. Τηρείτο μητρώα, ατο¬ 
μικούς φακέλους και ευρετήρια του προσωπικού αυτού, 
καθώς και τα δελτία παρουσίας. Παρακολουθεί τις μετα¬ 


βολές του με σχέση εργασίας Ιδιωτικού Δικαίου, δηλαδή, 
την πρόσληψη, τοποθέτηση, διαγραφή, προσμέτρηση 
υπηρεσιών, ασθένειες, άδειες , αποζημιώσεις κλπ. Συ¬ 
ντάσσει σε συνεργασία με το Νομικό Σύμβουλο τις συμ¬ 
βάσεις έργου για το προσωπικό ορισμένου χρόνου. Ασχο- 
λείται με τη μελέτη και εφαρμογή των συλλογικών συμβά¬ 
σεων εργασίας και δίνει κάθε αναγκαία πληροφορία για 
σωστή εφαρμογή τους. Παρακολουθεί και εφαρμόζει το 
Πειθαρχικό Δίκαιο που κάθε φορά ισχύει για το ως άνω 
προσωπικό. Ασχολείται με τη μισθοδοσία όλου του με 
σχέση εργασίας Ιδιωτικού Δικαίου Προσωπικού. Συντάσ¬ 
σει τα παραστατικά στοιχεία πληρωμής του προσωπικού 
ατού και στέλνει αυτά στη Μηχανογραφική υπηρεσία για 
τη σύνταξη των μισθολογικών καταστάσεων. Ελέγχει τις 
εκδιδόμενες μισθοδοτικές καταστάσεις, τις θεωρεί, μερι¬ 
μνά για την υπογραφή τους από τους Προϊσταμένους και 
διαβιβάζει ένα αντίγραφο στο Ταμείο για τις πληρωμές και 
ένα αντίγραφο στο Γ ραφείο Εξόδων για την έκδοση σχε¬ 
τικού εντάλματος. Φροντίζει για την επικόλληση των εν¬ 
σήμων του Ι.Κ.Α. στα βιβλιάρια των ασφαλισμένων. Δίνει 
όλα τα στοιχεία για την έκδοση των πόσης φύσεως πιστο¬ 
ποιητικών. Συντάσσει βεβαιώσεις αποδοχών των εργαζο¬ 
μένων. Μεριμνά για τη σωστή εφαρμογή των συλλογικών 
συμβάσεων εργασίας, καθώς και κάθε θέμα που αφορά 
του εργαζόμενους με σχέση εργασίας Ιδιωτικού Δικαίου, 
ώστε να καταβάλλονται στους εργαζόμενους οι πραγμα¬ 
τικές αποδοχές τουςμε βάση τις εκάστοτε μεταβολές. 
Φροντίζει για την εκπαίδευση και μετεκπαίδευση όλων 
των υπαλλήλων του Συνδέσμου σε συνεργασία με όλους 
του Κρατικούς Φορείς και δημιουργώντας εσωτερικά σε¬ 
μινάρια στον Σύνδεσμο. Προγραμματίζει τις ετήσιες άδει¬ 
ες όλων των εργαζομένων στη Διεύθυνση Διοικητικών και 
Οικονομικών Υπηρεσιών, καθώς λαμβάνει και τον αντί¬ 
στοιχο προγραμματισμό των αδειών της Διεύθυνσης Τε¬ 
χνικών Υπηρεσιών και ορηγεί αυτές ενημερώνοντας τον 
ατομικό φάκελο κάθε υπαλλήλου. 

Β. Τμήμα Οικονομικών Υπηρεσιών 

Προϊστάμενος Τμήματος Οικονομικών Υπηρεσιών. 

Εποπτεύει και συντονίζει όλες τις Οικονομικές Υπηρε¬ 
σίες. Προσυπογράφει όλα τα έγγραφα των Οικονομικών 
Υπηρεσιών και υπογράφει όλα τα έγγραφα για τα οποία 
με απόφαση Προέδρου εκχωρείται η αρμοδιότητα. Πα¬ 
ρακολουθεί τα έσοδα και έξοδα του Συνδέσμου και συ¬ 
ντάσσει μηνιαίες καταστάσεις εσόδων και εξόδων της 
Υπηρεσίας τις οποίες υποβάλει στο τέλος κάθε μήνα στον 
Πρόεδρο. Είναι ενήμερος πάντοτε επί της ορθής υλοποί¬ 
ησης των πιστώσεων του προϋπολογισμού. Εισηγείται 
στον Πρόεδρο τη λήψη μέτρων και την οργάνωση των Οι¬ 
κονομικών Υπηρεσιών για την αύξηση των εσόδων του 
Συνδέσμου. Μεριμνά για την έγκαιρη κατάθεση του Προ¬ 
ϋπολογισμού Εσόδων και Εξόδων του Συνδέσμου, παρα¬ 
κολουθεί την πορεία εκτέλεσης αυτού και έχει ευθύνες 
της τήρησης των διατάξεων του διατάγματος «Περί Οικο¬ 
νομικής Διοίκησης και λογιστικού των Δήμων και Κοινοτή¬ 
των». Μεριμνά για την έγκαιρη αποστολή των απολογιστι¬ 
κών του Δήμου στο Ελεγκτικό Συνέδριο. Συντάσσει του 
κανονισμούς αρμοδιότητας του Τμήματος και εισηγείται 
για την αναπροσαρμογή των τελών και δικαιωμάτων, για 
την επιβολή φορολογικών και Δημοτικών τελών. Είναι 
ενήμερος επί της νομοθεσίας, εγκυκλίων και νομολογίας 
που αφορά τα αντικείμενα αρμοδιότητας της αρμοδιότη¬ 
τας των Γ ραφείων του Τ μήματος που προϊσταται και ανα- 

κοινώνει αυτή σ’ αυτά, κατά λόγο αρμοδιότητας του κα- 
θενός Γραφείου. Εισηγείται την ανάληψη επιχειρηματι¬ 
κών δραστηριοτήτων από τον Σύνδεσμο και επιμελείται 
για την σύνταξη οικονομοτεχνικών μελετών. 

• Γραφείο Εξόδων 

Συντάσσει σε συνεργασία με τις αρμόδιες υπηρεσίες 
του Συνδέσμου τον προϋπολογισμό εξόδων σύμφωνα με 
τις οδηγίες της Εκτελεστικής Επιτροπής. Παρακολουθεί 
την πορεία εκτέλεσης του προϋπολογισμού εσόδων και 
εξόδων, εισηγείται την αναμόρφωση αυτού με εγγραφή 
νέων εσόδων και χορήγηση συμπληρωματικών πιστώσε¬ 
ων. Συγκεντρώνει και εντάσσει στο μηχανογραφικό σύ¬ 
στημα όλα τα στοιχεία υλοποίησης του προϋπολογισμού 
όσον αφορά τα έξοδα, δηλαδή εκθέσεις, αναλήψεις δα¬ 
πάνης και εντάλματα πληρωμής δαπανών. Παρακολουθεί 
τη πορεία των εξόδων του προϋπολογισμού και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών όταν οι εγκεκριμένες απορροφώνται. Πα¬ 
ρακολουθεί τα εγκεκριμένα δάνεια του Συνδέσμου και τη¬ 
ρεί πίνακες ετήσιων τοκοχρεωλυτικών δόσεων για κάθε 
περίπτωση ενημερώνοντας πάντοτε το Δημόσιο Ταμείο 
για τις υποχρεώσεις αυτές. Τηρεί αρχείο ετησίων απολο¬ 
γισμών του Συνδέσμου εσόδων και εξόδων σύμφωνα με 
τις απολογιστικές καταστάσεις τις οποίες συντάσσει το 
Δημόσιο Ταμείο. Γενικά παρέχει στις Αρχές του Συνδέ¬ 
σμου κάθε οικονομικό στοιχείο το οποίο ήθελε ζητηθεί κα¬ 
τά τη πορεία υλοποιήσεωςτου προϋπολογισμού, στοιχεία 
τα οποία λαμβάνει από τον ηλεκτρονικό υπολογιστή. Ελέγ¬ 
χει τα δικαιολογητικά κάθε δαπάνης, ώστε να είναι σύμ¬ 
φωνα με το Νόμο περί Λογιστικού Δήμων και Κοινοτήτων. 
Εκδίδει τα χρηματικά εντάλματα πληρωμών για τη μισθο¬ 
δοσία όλου του προσωπικού του Συνδέσμου (οργανικών 
και ημερομισθίων) τωνπρομηθειών, των εκτελουμένων έρ¬ 
γων και των επιχορηγήσεων διαφόρων οργανισμών καθώς 
και κάθε άλλη δαπάνη που έχει εγκριθεί. Φροντίζει για την 
υπογραφή των ενταλμάτων πληρωμής από τον Πρόεδρο, 
την καταχώρησή τους στο μηχανογραφικό σύστημα, την 
καταχώρησή τους σε ειδικό βιβλίο με αύξοντα αριθμό 
ενταλμάτων και την αποστολή στο Δημόσιο ταμείο του 
στελέχους του εντάλματος, με πλήρη σειρά νομίμων (πρω¬ 
τοτύπων) δικαιολογητικών και την αρχειοθέτηση σε ειδι¬ 
κούς φακέλους στελέχους κάθε εντάλματος ομοίως με 
πλήρη σειρά (αντιγράφων) δικαιολογητικών. Συσχεπ'ζει 
κάθε δαπάνη με τυχόν προηγούμενη όμοια και παρακο¬ 
λουθεί την ύπαρξη σχεπκής πίστωσης για τη δυνατότητας 
εκδόσεως χρηματικού εντάλματος. Μεριμνά για ην απο¬ 
στολή αποδόσεων χρηματικών ενταλμάτων στο Διοικητικό 
Συμβούλιο με όλα τα απαραίτητα παραστατικά στοιχεία. 

• Γ ραφείο Προμηθειών 

Στο γραφείο αυτό ανήκει αποκλειστικά η διενέργεια κά¬ 
θε πράξης που αφορά προμήθεια οποιουδήποτε είδους 
και υλικού για τις ανάγκεςτων υπηρεσιώντου Συνδέσμου, 
ειδικότερα: 

Φροντίζει για τον εφοδιασμό των υπηρεσιών του Συνδέ¬ 
σμου με τα αναγκαία για τη λειτουργία τους είδη και υλι¬ 
κά. Παρακολουθεί τις αποφάσεις, εγκυκλίους και νόμους 
που αφορούν τις προμήθειες τωνΟ.Τ.Α.. Συγκεντρώνει με 
την επιφύλαξη της παρ.α του Συγκεντρώνει τα απαραίτη¬ 
τα στοιχεία για τη διενέργεια προμηθειών των ανταλλα¬ 
κτικών και λοιπών υλικών και οργάνων τεχνικής υποστηρί- 
ξεως των ηλεκτρομηχανολογικών εγκαταστάσεων οχη¬ 
μάτων και λοιπών μηχανημάτων εκτελέσεως τεχνικών 
έργων. Συντάσσει τις απαιτούμενες εκθέσεις και εισηγή¬ 


σεις για την προμήθεια τους και φροντίζει για τον έγκαιρο 
συντονισμό της διενέργειας των προμηθειών αυτών. Προ¬ 
βαίνει στην έρευνα της αγοράς υλικών συνεργείου για την 
επισκευή του μηχανολογικού εξοπλισμού. Παρακολουθεί 
τα αποτελέσματα των διαγωνισμών και καταρτίζει τις επί 
μέρους συμβάσεις με τους προμηθευτές.. Τηρεί στατιστι¬ 
κούς πίνακες και τα απαραίτητα βιβλία για τα προμηθευ- 
όμενα υλικά και είδη για κάθε οικονομικό έτος. Μεριμνά 
για την έγκαιρη προμήθεια ειδών και υλικών σύμφωνα με 
τις εισηγήσεις των υπηρεσιών του Συνδέσμου, συγκε¬ 
ντρώνει τα απαραίτητα δικαιολογητικά για την άμεση 
προώθησή τους για την έκδοση χρηματικών ενταλμάτων 
και την αποστολή τους στα αντίστοιχα τμήματα. Παρακο¬ 
λουθεί τις τιμές των ειδών και υλικών και ενημερώνει αντί¬ 
στοιχα τις επιτροπές προμηθειών. Έχει την ευθύνη τήρη¬ 
σης βιβλίων απογραφής των κεφαλαιούχων αγαθών του 
Συνδέσμου. 

2. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Διευθυντής τεχνικών υπηρεσιών. 

Συντονίζει όλες τις Τεχνικές Υπηρεσίες για την εφαρμο¬ 
γή του Τεχνικού Προγράμματος του Συνδέσμου. Δίνει τις 
απαραίτητες κατευθύνσεις για έγκαιρη και ορθή εκτέλε¬ 
ση των έργων. Ενημερώνει τον Πρόεδρο επί παντός τε¬ 
χνικού θέματος. Σύμφωνα με τις οδηγίες του Προέδρου, 
σε συνεργασία με όλα τα τμήματα των Τεχνικών Υπηρε¬ 
σιώντου Συνδέσμου, μεριμνά για τη κατάρτιση του ετησί¬ 
ου προγράμματος του Συνδέσμου αναλυτικά για κάθε 
υπηρεσία και κατά κωδικό αριθμό των προς εκτέλεση έρ¬ 
γων. Κοστολογεί κάθε τεχνικό έργο σύμφωνα με τις διατι¬ 
θέμενες πιστώσεις του προϋπολογισμού του Συνδέσμου. 
Υποβάλλει το σχέδιο Τεχνικού προγράμματος για έγκρι¬ 
ση από την Εκτελεστική Επιτροπή και Διοικητικό Συμβού¬ 
λιο, το οποίο πρέπει να αποφασίσει για την έγκρισή του 
δύο μήνες τουλάχιστον πριν από την έναρξη του οικονο¬ 
μικού έτους. Μεριμνά γιατην εκτέλεση τουΤεχνικού Προ¬ 
γράμματος. Παρακολουθείτηνπορείατων εκτελουμένων 
έργων και εισηγείται κατόπιν συνεννοήσεως με τις αρμό¬ 
διες υπηρεσίες τις τυχόν επιβαλλόμενες τροποποιήσεως 
του προγράμματος. Προβαίνει σε δειγματοληπτικό έλεγ¬ 
χο της ποιοτικής και ποσοτικής κατασκευής των εκτελου¬ 
μένων έργων. Τηρεί στατιστικό πίνακα όλων των εκτελου¬ 
μένων έργων και χρονοδιαγράμματα έναρξης κατασκευ¬ 
ής και αποπεράτωσης. Αποφασίζει κάθε λήψη κάθε 
μέτρου για την έγκαιρη και ορθή εκτέλεση των έργων. Πα¬ 
ρακολουθεί την πορεία των πιστώσεων κάθε τεχνικού έρ¬ 
γου, έτσι ώστε η εκταμίευση για τη πληρωμή των υποβαλ¬ 
λόμενων πιστοποιήσεων και λογαριασμών να κινείται μέ¬ 
σα στα όρια των εγκεκριμένου προϋπολογισμού του 
έργου. Ελέγχει του υποβαλλόμενους από τις υπηρεσίες 
συγκριτικούς πίνακες και εισηγείται την ορθότητα των αι- 
τουμένων νέων πιστώσεων του έργου μέσα στα νόμιμα 
όρια και τις υπάρχουσες ανάγκες. Γενικά έχει την ευθύνη 
εκτέλεσης του τεχνικού προγράμματος μέσα στα όρια 
των εγκεκριμένων πιστώσεων του προϋπολογισμού. Τη¬ 
ρεί μητρώο όλων των εργαζομένων στη Διεύθυνση με το 
αντικείμενο της εργασίας τους, και μεριμνά και εισηγείται 
στον Πρόεδρο τη στελέχωση με το απαιτούμενο προσω¬ 
πικό κάθε τμήματος της Διεύθυνσης. Ελέγχει και θεωρεί 
όλες τις μελέτες των τεχνικών υπηρεσιών που αφορούν 
κατασκευή, επισκευή, και συντήρηση έργων. Επίσης προ¬ 
μήθεια υλικών ενσωματουμένων στα έργα, οχημάτων, μη¬ 
χανημάτων, ανταλλακτικών εργαλείων και λοιπών ειδών. 

Ελέγχει τις συντασσόμενες τροποποιήσεις των μελετών 
κατά τη διάρκεια της εκτέλεσης των έργων και των προ¬ 
μηθειών (πρωτόκολλα κανονισμού νέων τιμών μονάδας, 
συγκριτικοί πίνακες). Ελέγχει τις επιμετρήσεις , τα πρω¬ 
τόκολλα παραλαβής αφανών εργασιών, τους πίνακες 
αναθεωρήσεως τιμών και τις πιστοποιήσεις πληρωμών 
των έργων. Ελέγχει τη πληρότητα και ορθότητα των κατά 
τις ισχύουσες διατάξεις περί Δημοσίου Λογιστικού απαι- 
τούμενων παραστατικών και λοιπών στοιχείων που συνο¬ 
δεύουν τις πιστοποιήσεις και τα τιμολόγια πληρωμής κα¬ 
θώς και τις κατά νόμο αποδείξεις πληρωμής κρατήσεων 
υπέρ τρίτων, φόρους και βεβαιώσεις περί καταβολής 
ασφαλιστικών εισφορών. Ελέγχει τη πιστή εφαρμογή των 
οικείων συμβάσεων εκτελέσεως έργων και προμηθειών. 
Ελέγχει τυχόν ελλείψεις, παραλείψεις ή παρεκκλίσεις από 
τις προβλεπόμενες διατάξεις και συμβάσεις και προβαίνει 
στις απαιτούμενες ενέργειες και συμπληρώσεις. Ορίζει 
του επιβλέποντες μηχανικούς στα εκτελούμενα έργα με 
εργολαβίες. 

Α. Τμήμα Διαχείρισης απορριμμάτων και εκτέλεσης έρ¬ 
γων 

Προϊσταται του τμήματος διαχείρισης απορριμμάτων 
και εκτέλεσης έργων και συγκεκριμένα των επί μέρους 
γραφείων, όπως αναφέρονται αναλυτικά παρακάτω. 

• Γραφείο αποκομιδής απορριμμάτων 

Μελετά, συντάσσει και τροποποιεί τα προγράμματα 
αποκομιδής απορριμμάτων, πλύση κάδων και κάθε πρό¬ 
γραμμα ή ιδέα που αφορά τη βελτίωση των παρεχόμενων 
υπηρεσιών προς τους δημότες. Μελετά και εισηγείται 
τρόπους αύξησης της παραγωγικότητας με χρησιμοποί¬ 
ηση πρακτικών και σύγχρονων τεχνολογικών μέτρων. Πα¬ 
ρακολουθεί και ελέγχει την εφαρμογή των προγραμμά¬ 
των και το λειτουργικό αποτέλεσμα του γραφείου αποκο¬ 
μιδής απορριμμάτων. Συντάσσει στατιστικά στοιχεία του 
ημερήσιου όγκου και βάρος των αποκομιζόμενων απορ¬ 
ριμμάτων, ελέγχοντας τα σχετικά ζυγολόγια. Συντάσσει 
και παρακολουθεί όλες τις εκθέσεις δαπάνης για τη προ¬ 
μήθεια των υλικών καθαριότητας παρακολουθώντας τις 
πιστώσεις του προϋπολογισμού. Παρακολουθεί την ομα¬ 
λή αποκομιδή των απορριμμάτων και την ομαλή λειτουρ¬ 
γία του Χώρου Υγειονομικής Ταφής Απορριμμάτων. Φρο¬ 
ντίζει για αποκομιδή των απορριμμάτων, μεταφορά, ζύγι¬ 
ση και ενταφιασμό στον ΧΥΤΑ. Μεριμνά για αποκομιδή 
των οικιακών απορριμμάτων, των Δημοτικών και λαϊκών 
αγορών, των ιδρυμάτων, Νοσοκομείων, Βιομηχανιών, Ξε¬ 
νοδοχείων και λοιπού εμπορικού και Βιομηχανικού κόσμο, 
εστιών απορριμμάτων, μηχανικών κάδων και συγκεκριμέ¬ 
νων σημείων που επιβάλλεται ο καθαρισμός τους. Τοπο¬ 
θετεί όπου είναι αναγκαίο, μηχανικούς κάδους απορριμ¬ 
μάτων. Καθορίζει, ανάλογα με τις εκάστοτε ανάγκες, προ¬ 
γράμματα περισυλλογής και απόρριψης αχρήστων 
αντικειμένων που δεν μεταφέρονται με τα κλειστά απορ¬ 
ριμματοφόρο αυτοκίνητα. Μεριμνά, ανάλογα με τις εκά¬ 
στοτε ανάγκες, για καθαρισμό του οδικού δικτύου των 
ΟΤΑ-μελών, κοινόχρηστων χώρων και εστιών. Μεριμνά 
για την προμήθεια των απαραίτητων μηχανικών κάδων. 
Φροντίζει για τη συντήρηση και επισκευή των μηχανικών 
κάδων. 

• Γ ραφείο εκτέλεσης έργων 

Μεριμνά για την παραλαβή των μελετών, των σχετικών 
φακέλων των έργων μετά τη δημοπράτησή τους, καθώς 
και τη σύνταξη και υπογραφή των συμβάσεων των έργων. 


Επιβλέπει την εκτέλεση των έργων και ασκεί ποιοτικό και 
ποσοτικό έλεγχο των κατασκευών σύμφωνα με τα προ- 
βλεπόμενα από τις μελέτες, τα συμβατικά τεύχη και τη 
σχετική νομοθεσία. Εισηγείται προς το Διευθυντή των Τε¬ 
χνικών Υπηρεσιών του Συνδέσμου για τον ορισμό επιβλέ- 
ποντος μηχανικού για κάθε έργο που έχει δημοπρατηθεί. 
Μεριμνά για τη τήρηση των χρονοδιαγραμμάτων κατα¬ 
σκευής των έργων. Ελέγχει και θεωρεί τις υποβαλλόμενες 
από τους Εργολάβους πιστοποιήσεις εκτελεσθεισών ερ¬ 
γασιών, τη προώθηση των λογαριασμών για θεώρηση και 
την υπογραφή τους από τους αρμόδιους παράγοντες και 
τον Πρόεδρο και την προώθησή τους για την έκδοση 
εντάλματος πληρωμής. Μεριμνά για τη παραλαβή των πε- 
ρατουμένων έργων από τις αρμόδιες επιτροπές και για 
την αρχειοθέτηση των σχετικών φακέλων. 

• Γ ραφείο Υγειονομικής Ταφής Απορριμμάτων 

Στην ευθύνη του γραφείου αυτού υπάγεται η λειτουργία 
των χώρων υγειονομικής ταφής του Συνδέσμου. Η μελέ¬ 
τη και επίβλεψη των συναφών με την υγειονομική ταφή, 
έργων πολιτικού μηχανικού καθώς και η αποκατάσταση 
των χώρων διάθεσης που εξαντλούνται. Υπάγεται ακόμη 
ο σχεδιασμός, προγραμματισμός, μελέτη και επίβλεψη 
των εργασιών και έργων εξεύρεσης, δημιουργίας, οργά¬ 
νωσης και λειτουργίας των νέων χώρων Υγειονομικής τα¬ 
φής ευθύνης του Συνδέσμου. Επίσης η παρακολούθηση 
των μελετών που ανατίθενται σε τρίτους σχετικά με το πιο 
πάνω αντικείμενο. Στην αρμοδιότητα του γραφείου είναι 
ακόμη η σύνθεση και προώθηση των επιστημονικών και 
λοιπών προγραμμάτων καθώς και των εν γένει δραστη¬ 
ριοτήτων του Συνδέσμου σε αντικείμενα συναφή με το 
επιστημονικό δυναμικό του γραφείου και τα ειδικότερα 
ενδιαφέροντά του. Τέλος διεκπεραιώνει τα καθήκοντα 
που ανατίθενται σ’ αυτό αρμοδίως.. 

Β. Τμήμα Ηλεκτρολογικό - Μηχανολογικό και κίνησης 

Προϊστάμενος Τμήματος Ηλεκτρομηχανολογικού και 
κίνησης. 

Προϊσταται του Τμήματος Ηλεκτρομηχανολογικού και 
Κίνησης του Συνδέσμου, προσυπογράφει όλα τα έγγρα¬ 
φα για τα οποία με απόφαση Προέδρου εκχωρείται η αρ¬ 
μοδιότητα. 

• Γ ραφείο Ηλεκτρολογικό 

Μεριμνά για τη σύνταξη των πάσης φύσεως μελετών 
ηλεκτρομηχανολογικών έργων των κτιριακών εγκαταστά¬ 
σεων και του χώρου υγειονομικής ταφής απορριμμάτων 
(φωτισμός, θέρμανση, κλιματισμός). Μεριμνά για τη σύ¬ 
νταξη τών τευχών δημοπράτησης των συντασσομένων 
μελετών, για τη θεώρηση των μελετών και στη συνέχεια 
για τη δημοπράτησή τους ενώπιον της επιτροπής Δημο¬ 
πρασιών της Εκτελεστικής Επιτροπής. Συνεργάζεται με 
το γραφείο Μελετών της Διεύθυνσης σε ότι αφορά τις 
ηλεκτρομηχανολογικές εγκαταστάσεις των κτιρίων. Με¬ 
ριμνά για την εκτέλεση των έργων ηλεκτροφωτισμού στις 
κτιριακές εγκαταστάσεις του Συνδέσμου και στον 
Χ.Υ.Τ.Α. Συντάσσει και φροντίζει για την υπογραφή των 
σχετικών συμβάσεων, προγραμματίζει την εκτέλεση των 
έργων, την επίβλεψη της εκτελέσεως τους, τη τήρηση του 
χρονοδιαγράμματος αποπεράτωσης, τη διενέργεια των 
παραλαβών και τη τήρηση των φακέλων των έργων. Πα¬ 
ρακολουθεί τις πιστώσεις κάθε έργου μέσα στα πλαίσια 
του εγκεκριμένου προϋπολογισμού. Ασχολείται με την 
αποκατάσταση των βλαβών, τη συντήρηση των υπαρχου- 
σών ηλεκτρομηχανολογικών εγκαταστάσεων των κτιρίων 

του Συνδέσμου. Τηρεί φακέλους γενομένων επισκευών 
και συντηρήσεων. Υποβάλλει στοιχεία στο Γραφείο Μελε¬ 
τών για σύνταξη μελετών, προϋπολογισμού, παρακολού¬ 
θηση πιστώσεων κλπ. 

• Γ ραφείο Μηχανολογικό και κίνησης 

Το γραφείο έχει αρμοδιότητα τον προγραμματισμό, συ¬ 
ντονισμό και υλοποίηση του ετήσιου ενιαίου προγράμμα¬ 
τος προμηθειών που αφορά τον τεχνικό εξοπλισμό σε πά- 
σης φύσεως τροχαίο υλικό και μηχανήματα όλων των 
υπηρεσιών του Συνδέσμου, καθώς και τη παρακολούθη¬ 
ση, διεκπεραίωση όλων των οικονομικών υποχρεώσεων 
που προκύπτουν από τις καθημερινές ανάγκες των υπο¬ 
λοίπων τμημάτων των γραφείων (μηχανήματα, εργαλεία, 
ανταλλακτικά, καύσιμα κλπ). Με τα συνεργεία, μεριμνά 
για την επισκευή και συντήρηση όλου του τροχαίου υλι¬ 
κού του Συνδέσμου. Φροντίζει ώστε ανά πάσα στιγμή το 
διατιθέμενο τροχαίο υλικό (αυτοκίνητα, μηχανήματα κλπ) 
στις υπηρεσίες του Συνδέσμου να είναι πάντοτε σε άριστη 
κατάσταση για την ομαλή του λειτουργία. Επισημαίνει τυ¬ 
χόν βλάβες του τροχαίου υλικού, οι οποίες προέρχονται 
από κακή χρήση των χειριστών (οδηγών κλπ) και τα ανα¬ 
φέρει για τυχόν καταλογισμούς. Τηρεί καρτέλες για κάθε 
μηχάνημα ή αυτοκίνητο στις οποίες σημειώνει όλες τις 
επισκευές και τα ανταλλακτικά που τοποθετούνται στο 
καθένα. Προμηθεύεται ανταλλακτικά. Με το κατάλληλο 
τεχνικό προσωπικό φροντίζει για την επισκευή όλων των 
μηχανών και μηχανημάτων των γραφείων του Συνδέσμου 
(φωτοτυπικά μηχανήματα, πολυγράφους, γραφομηχα¬ 
νές, αριθμομηχανές, κλπ). Εισηγείται αντικατάσταση πα¬ 
λαιών και ακατάλληλων για περαιτέρω χρήση μηχανημά¬ 
των. Στο γραφείο αυτό υπάγονται όλοι οι οδηγοί αυτοκι¬ 
νήτων του Συνδέσμου, καθώς και οι τεχνίτες των 
μηχανημάτων. Φροντίζει για τη διάθεση οδηγών και αυτο¬ 
κινήτων στις υπηρεσίες του Συνδέσμου που το ζητούν. 
Διαχειρίζεται στην προμήθεια καυσίμων για την κίνηση 
των μηχανημάτων, καθώς και για οποιαδήποτε άλλη χρή¬ 
ση. Παραλαμβάνει τα λιπαντικά των οχημάτων που πρό¬ 
κειται να χρησιμοποιηθούν. Τροφοδοτεί μετιςαντλίεςτου 
Συνδέσμου όλα τα τροχοφόρα με βενζίνη ή πετρέλαιο, και 
τηρεί κατάσταση κατανάλωσης καυσίμων για κάθε όχημα 
. Τηρεί για κάθε αυτοκίνητο και μηχάνημα ξεχωριστά βι¬ 
βλίο κίνησης και πορείας. 

Άρθρο 4ο 

Θέσεις - Κλάδοι και Ειδικότητες 

Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ 

Μία (1) θέση Ειδικού Συμβούλου ή ειδικού συνεργάτη ή 
επιστημονικού συνεργάτη που διέπεται από τις διατάξεις 
του άρθρου 67 του Ν. 1416/84 όπως τροποποιήθηκε με το 
άρθρο 26 του Ν. 1832/89, το άρθρο 12 του Ν.2130/93 και 
το άρθρο 57 του Ν.2218/94. 

Β. ΠΡΟΣΩΠΙΚΟ του άρθρου 245 επ. του Ν.1188/81 
όπως τροποποιήθηκε με το άρθρο 26 του Ν. 1832/89 

Μία (1) θέση Δικηγόρου με μηνιαία αντιμισθία. 

Γ. ΛΟΙΠΟ ΜΟΝΙΜΟ ΠΡΟΣΩΠΙΚΟ 

Εισαγωγικός και Καταληκτικός Βαθμός 

Εισαγωγικός βαθμός των υπαλλήλων των κλάδων Πα¬ 
νεπιστημιακής- Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ, και καταληκτικός βαθμός 
αυτών ο βαθμός Α. 

Εισαγωγικός βαθμός των Υπαλλήλων του κλάδου Υπο¬ 


χρεωτικής εκπαίδευσης ορίζεται ο βαθμός Ε, και καταλη¬ 
κτικός βαθμός αυτών ο βαθμός Β. 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 


1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΠΕΙ Διοικητικών 

μεβαθμόΔ-Α 

Τέσσερις 

(4) 

ΚΛΑΔΟΣ ΠΕ3 Πολιτικών Μηχανικών 

μεβαθμόΔ-Α 

Δύο 

(2) 

ΚΛΑΔΟΣ ΠΕ5 Μηχανολόγων 




Μηχανικών 

μεβαθμόΔ-Α 

Τρεις 

(3) 

ΚΛΑΔΟΣ ΠΕ7 Χημικών Μηχανικών 

μεβαθμόΔ-Α 

Μία 

(1) 

2. ΚΛΑΔΟΙ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


ΚΛΑΔΟΣ ΤΕ4 Ηλεκτρολόγων - Μηχ/γων 

μεβαθμόΔ-Α 

Δύο 

(2) 

ΚΛΑΔΟΣ ΤΕ 17 Διοικητικού Λογιστικού 

μεβαθμόΔ-Α 

Τρεις 

(3) 

3. ΚΛΑΔΟΙ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


ΚΛΑΔΟΣ ΔΕΙ Διοικητικών 

μεβαθμόΔ-Α 

Πέντε 

(5) 

ΚΛΑΔΟΣ ΔΕ2 Εποπτών Καθαριότητας 

μεβαθμόΔ-Α 

Δύο 

(2) 

ΚΛΑΔΟΣ ΔΕ26 Μηχανοτεχνιτών 

μεβαθμόΔ-Α 

Δύο 

(2) 

ΚΛΑΔΟΣ ΔΕ27 Ηλεκτροτεχνιτών 

μεβαθμόΔ-Α 

Μία 

(1) 

ΚΛΑΔΟΣ ΔΕ24 Ηλεκτρολόγων 

μεβαθμόΔ-Α 

Μία 

(1) 

ΚΛΑΔΟΣ ΔΕ28 Χειριστών Μηχανημάτων 

μεβαθμόΔ-Α 

Τέσσερις 

(4) 

ΚΛΑΔΟΣ ΔΕ29 Οδηγών 

μεβαθμόΔ-Α 

Δέκα 

(10) 

ΚΛΑΔΟΣ ΔΕ30 Τεχνίτης - 




Ηλεκτροσυγκολλητής 

μεβαθμόΔ-Α 

Μία 

(1) 

4. ΚΛΑΔΟΙ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΚΛΑΔΟΣ ΥΕ1 Κλητήρων, θυρωρών, 




γενικών καθηκόντων 

με βαθμό Ε-Β 

Μία 

(1) 

ΚΛΑΔΟΣ ΥΕ2 Επιστατών Καθαριότητας 

με βαθμό Ε-Β 

Δύο 

(2) 

ΚΛΑΔΟΣ ΥΕ16 Καθαριστριών 

με βαθμό Ε-Β 

Μία 

Ο) 

ΚΛΑΔΟΣ ΥΕ 16 Εργατών Οδοκαθαριστών με βαθμό Ε-Β 

Τριάντα 

(30) 

ΚΛΑΔΟΣ ΥΕ 16 Εργατών-Φυλάκων 

με βαθμό Ε-Β 

Τρεις 

(3) 

ΚΛΑΔΟΣ ΥΕ16 Εργατών Γενικά 

με βαθμό Ε-Β Τέσσερις 

(4) 


Άρθρο 5ο 


Η σύνθεση των Διευθύνσεων, των Τμημάτων και των 
Γ ραφείων είναι: 

1. ΓΡΑΦΕΙΟ ΠΡΟΕΔΡΟΥ 

(1) Ειδικός Σύμβουλος ή ειδικός συνεργάτης ή επιστη¬ 
μονικός συνεργάτης (σύμφωνα με τις διατάξεις του άρ¬ 
θρου 67 του Ν. 1416/84 όπως τροποποιήθηκε με το άρθρο 
26 του Ν. 1832/89, το άρθρο 12 του Ν.2130/93 και το άρ¬ 
θρο 57 του Ν.2218/94. 

Γ ραφείο Γ ραμματείας 

(1) Υπάλληλος ΔΕΙ Διοικητικού με βαθμό Δ-Α 
Νομικός Σύμβουλος 
(1) Δικηγόρος με μηνιαία αντιμισθία 
4. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Ως διευθυντής εκλέγεται ή διορίζεται, ανάλογα με την 
ισχύουσα νομοθεσία, ένας υπάλληλος κλάδου ΠΕΙ με 
βαθμό Α (εφόσον δεν υπηρετεί υπάλληλος με βαθμό Α, 
ορίζεται ή εκλέγεται με βαθμό Β ή Γ) 

Α. Τμήμα διοικητικών υπηρεσιών 
Προϊστάμενος ΠΕΙ με βαθμό Α (εφόσονδεν υπηρετεί υπάλ¬ 
ληλος με βαθμό Α τότε ορίζεται ή εκλέγεται με βαθμό Β ή Γ) 

• Γ ραφείο Διοικητικού 

Προϊστάμενος ΠΕΙ με βαθμό Α (ή Β ή Γ) ή ΔΕΙ με βαθ¬ 
μό Α (ή Β ή Γ) μέχρι πληρώσεως της θέσης από την κατη¬ 
γορία ΠΕΙ. 

(1) υπάλληλος ΠΕΙ Διοικητικού μεβαθμόΔ-Α 

(1) υπάλληλος ΔΕ 1 Διοικητικού με βαθμό Δ-Α 

(1) υπάλληλος ΥΕ16 Καθαριστριών με βαθμό Ε-Β 

(1) υπάλληλος ΥΕ1 Κλητήρων με βαθμό Ε-Β 

• Γραφείο προσωπικού - Μισθοδοσίας και Ασφάλισης 
Προϊστάμενος ΠΕΙ με βαθμό Α (η Β ή Γ) ή ΤΕ17 με βαθ¬ 
μό Α (ή Β ή Γ) ή ΔΕΙ με βαθμό Α (ή Β ή Γ) μέχρι πληρώσε- 
ως της θέσης από την κατηγορία ΠΕΙ ή ΤΕ17 

(1) υπάλληλος ΠΕ1 Διοικηπκού με βαθμό Δ-Α 

(1) υπάλληλος ΤΕ 17 Διακηπκού-Λογισπκού με βαθμό Δ-Α 

(Ι)υπάλληλοςΔΕΙ Διοικηπκού με βαθμό Δ-Α 

Β. Τμήμα Οικονομικών Υπηρεσιών 
Προϊστάμενος ΠΕΙ με βαθμό Α (ή Β ή Γ). 

• Γ ραφείο Εξόδων 

Προϊστάμενος ΠΕΙ με βαθμό Α (ή Β ή Γ) ή ΤΕ 17 με βαθ¬ 
μό Α (ή Β ή Γ) μέχρι πληρώσεως της θέσης από την κατη¬ 
γορία ΠΕΙ 

(1) υπάλληλος ΠΕΙ Διοικηπκού με βαθμό Δ-Α 

(1) υπάλληλος ΤΕ 17 Διοικηπκού Λογισπκού με βαθμό Δ-Α 

(1) υπάλληλοςΔΕΙ Διοικητικού μεβαθμόΔ-Α 

• Γραφείο Προμηθειών 

Προϊστάμενος ΠΕΙ με βαθμό Α (ή Β ή Γ) ή ΤΕ17 με βαθ¬ 
μό Α (ή Β ή Γ) μέχρι πληρώσεως της θέσης από την κατη¬ 
γορία ΠΕΙ 

(1) υπάλληλος ΠΕ 1 Διοικητικού με βαθμό Δ-Α 

(1) υπάλληλος ΤΕ17 Διοικητικού- Λογιστικού με βαθμό Δ-Α 

(1) υπάλληλοςΔΕΙ Διοικηπκού μεβαθμόΔ-Α 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Διευθυντής ΠΕ3 ή ΠΕ5 ή ΠΕ7 με βαθμό Α. (Εφόσον δεν 

υπηρετεί υπάλληλος με βαθμό Α, τότε ορίζεται ή εκλέγε¬ 
ται με βαθμό Β ή Γ) 

Α. Τμήμα Διαχείρισης απορριμμάτων και εκτέλεσης έρ¬ 
γων 

Προϊστάμενος ΠΕ3 ή ΠΕ5 ή ΠΕ7 με βαθμό Α (ή Β ή Γ). 

• Γραφείο εκτέλεσης έργων 
Προϊστάμενος ΠΕ3 ή ΠΕ5 με βαθμό Α (ή Β ή Γ) 

(2) υπάλληλος ΠΕ3 Πολιπκός Μηχανικός με βαθμό Δ-Α 

(1) υπάλληλος ΠΕ5 Μηχανολόγος Μηχανικός 

ή Ηλεκτρολόγος Μηχ/γος 
ή Ηλεκτρολόγος Μη^κός με βαθμό Δ-Α 

• Γραφείο αποκομιδής απορριμμάτων 
Προϊστάμενος ΔΕ2 με βαθμό Α (ή Β ή Γ) 


(1) υπάλληλος ΔΕ2 Επόπτης Καθαριότητας με βαθμό Δ-Α 

(2) υπάλληλος ΥΕ2 Επιστάτες Καθαριότητας με βαθμό Ε-Β 

(30)υπάλληλοι ΥΕ16 Οδοκαθαριστές με βαθμό Ε-Β 

• Γραφείο υγειονομικής Ταφής απορριμμάτων 

Προϊστάμενος ΠΕ7 Χημικών Μηχανικών με βαθμό Α (ή Β ή Γ) 

(1) υπάλληλος ΠΕ7 Χημκός Μηχανικός με βαθμό Δ-Α 

(4) υπάλληλοι ΔΕ28 Χειριστών Μηχανημάτων με βαθμό Δ-Α 

(2) υπάλληλοι ΥΕ 16 Εργατών-Φυλάκων με βαθμό Ε-Β 

(4) υπάλληλοι ΥΕ16 Εργατώνγενικά μεβαθμό Ε-Β 


Β. Τμήμα Ηλεκτρολογικό - Μηχανολογικό και Κίνησης 
Προϊστάμενος ΠΕ5 με βαθμό Α (ή Β ή Γ) ή ΤΕ4 με βαθμό 
Α (ή Β ή Γ) μέχρι πληρώσεως της θέσης από την κατηγο¬ 
ρία ΠΕ5 

• Γ ραφείο ηλεκτρολογικό 

Προϊστάμενος ΠΕ5 με βαθμό Α (ή Β ή Γ) ή ΤΕ4 με βαθμό 
Α (ή Β ή Γ) μέχρι πληρώσεως της θέσης από την κατηγο¬ 
ρία Π Ε5 

(1) υπάλληλος ΠΕ5 Μηχανολόγος Μηχανικός 
ή Ηλεκτρολόγος Μηχ/γος 


ή Ηλεκτρολόγος Μηχ/κός με βαθμό Δ-Α 

(1) υπάλληλος ΤΕ4 Ηλεκτρολόγος Μηχ/κος 
ή Τεχνολόγος Μηχ/γος 
ή Ηλεκτρολόγος Υπομηχ/κός 

ή Μηχανολόγος Υπομηχ/κός μεβαθμόΔ-Α 

(1) υπάλληλος ΔΕ24 Ηλεκτρολόγος με βαθμό Δ-Α 

• Γ ραφείο μηχανολογικό και κίνησης 
Προϊστάμενος ΠΕ5 με βαθμό Α (ή Β ή Γ) ή ΤΕ4 με βαθμό 
Α (ή Β ή Γ) ή ΔΕ2 με βαθμό Α (ή Β ή Γ) μέχρι πληρώσεως 
της θέσης από την κατηγορία ΠΕ5 ή ΤΕ4 

(1) υπάλληλος ΠΕ5 Μηχανολόγος Μηχανικός 


ή Ηλεκτρολόγος Μηχ/γος 

ή Ηλεκτρολόγος Μηχ/κός με βαθμό Δ-Α 

(1) υπάλληλος ΤΕ4 Ηλεκτρολόγος Μηχ/γος 
ή Τεχνολόγος Μηχ/γος 
ή Ηλεκτρολόγος Υπομηχ/κός 

ή Μηχανολόγος Υπομηχ/κός με βαθμό Δ-Α 

(1) υπάλληλος ΔΕ2 Επόπτης καθαριότητας με βαθμό Δ-Α 

(2) υπάλληλοι ΔΕ26 Μηχανοτεχνίτης Αυτ/των με βαθμό Δ-Α 

(1) υπάλληλος ΔΕ27 Ηλεκτροτεχνίτης Αυτ/των με βαθμό Δ-Α 

(1) υπάλληλος ΔΕ30 Τεχνίτης- Ηλεκτροσυγγολητής με βαθμό Δ-Α 
(10) υπάλληλοι ΔΕ29 Οδηγοί μεβαθμόΔ-Α 

(1) υπάλληλος ΥΕ16 Εργάτης - Φύλακας με βαθμό Ε-Β 

Άρθρο 6ο 


Προσωποπαγείς προσωρινές οργανικές θέσεις 
Δημοσίου Δικαίου 

Το προσωπικό με σχέση εργασίας Δημοσίου Δικαίου 
που κατέχει προσωποπαγείς οργανικές θέσεις (Άρθρα 
114και208ως και το άρθρο 12 παρ.8 του Ν.2503/1997 και 
τις όμοιες διατάξεις του Ν. 1188/1981 όπως αντικαταστά- 
θηκε με το Ν. 1307/1995) οι οποίες καταργούνται όταν με 
οποιονδήποτε τρόπο κενωθούν, είναι: 


(1) θέση ΠΕΙ Διοικητικού με βαθμό Δ-Α 

(1) θέση ΤΕ 17 Διοικητικού Λογιστικού με βαθμό Δ-Α 

(1) θέση ΔΕ 1 Διοικητικού με βαθμό Δ-Α 

(1) θέση ΔΕ26 Μηχανοτεχνίτης Αυτ/των με βαθμό Δ-Α 

(1) θέση ΔΕ28 Χειριστής μηχανήματος με βαθμό Δ-Α 

(5) θέσεις ΔΕ29 Οδηγοί μεβαθμόΔ-Α 

(6) θέσεις ΥΕ 16 Οδοκαθαριστών με βαθμό Δ-Α 

(2) θέσεις ΥΕ 16 Εργατών - Φυλάκων με βαθμό Ε-Β 


Άρθρο 7ο 

Προσωποπαγείς θέσεις προσωπικού Ι.Δ. 

Αορίστου Χρόνου 

Το προσωπικό με σχέση εργασίας ιδιωτικού δικαίου αο¬ 
ρίστου χρόνου που κατέχει προσωποπαγείς θέσεις ιδιω¬ 
τικού δικαίου αορίστου χρόνου {Άρθρα 114 και 208 του 
Π.Δ/τος, την 53/1-8-1997 (ΦΕΚΑ/158/1-8-1997) Πράξη 
Υπουργικού Συμβουλίου και μετά τις 169/1997 και 
26/1998τελεσίδικες αποφάσεις του Μονομελούς Πρωτο¬ 
δικείου =άνθης}, οι οποίες καταργούνται όταν με οποιον- 
δήποτε τρόπο κενωθούν, είναι: 

(1) θέση ΔΕΙ Διοικητικού υπαλλήλου 
(1) θέση ΠΕ3 Πολιτικού Μηχανικού 
(1) θέση ΤΕ4 Ηλεκτρολόγου Μηχανολόγου 
(7) θέσεις ΔΕ29 Οδηγών 
(13) θέσεις ΥΕ 16 Οδοκαθαριστών 

Όσο χρονικό διάστημα υπηρετεί το προσωπικό αυτό, 
παραμένουν κενές ισάριθμες, αντίστοιχες θέσεις μονί¬ 
μων υπαλλήλων. 

Άρθρο 8ο 

Προσωπικό ιδιωτικού Δικαίου ορισμένου χρόνου 
Το προσωπικό με σχέση εργασίας ιδιωτικού δικαίου ορι¬ 
σμένου χρόνου που θα έχει τη δυνατότητα η υπηρεσία να 
προσλάβει σε θέσεις ιδιωτικού δικαίου ορισμένου χρόνου 
{Άρθρο 18 παρ.12 του Ν.2503/1997 (πρόβλεψη θέσεων 
στον Οργανισμό Εσωτερικής Υπηρεσίας για το προσωπι¬ 
κού ιδιωτικού δικαίου ορισμένου χρόνου), άρθρο 57 
παρ.2 του Ν.2218/97 (πρόσληψη προσωπικού με σχέση 
εργασίας ιδιωτικού δικαίου ορισμένου χρόνου για την 
αντιμετώπιση αναγκών των δημοτικών και κοινοτικών 
υπηρεσιών των οποίων οι δαπάνες καλύπτονται εξ’ ολο¬ 
κλήρου από τα πραγματοποιούμενα έσοδα των αντίστοι¬ 
χων τελών)}, είναι: 

(1) θέση ΠΕΙ Διοικητικού υπαλλήλου 
(1) θέση ΠΕ5 Μηχανολόγου Μηχανικού ή ή Ηλεκτρολό¬ 
γου Μηχ/γου ή Ηλεκτρολόγου Μηχ/κού 
(1) θέση ΠΕ3 Πολιτικού Μηχανικού 
(1) θέση ΠΕ7 Χημικού Μηχανικού 
(1) θέση ΤΕ17 Διοικητικού λογιστικού 
(1) θέση ΤΕ4 Ηλεκτρολόγου Μηχ/γου ή Τεχνολόγου 
Μηχ/γου ή Ηλεκτρολόγου Υπομηχ/κού ή Μηχανολόγου 
Υπομηχ/κού 

(1) θέση ΔΕΙ Διοικητικού Υπαλλήλου 
(1) θέση ΔΕ2 Επόπτη Καθαριότητας 
(1) θέση ΔΕ26 Μηχανοτεχνίτη Αυτοκινήτων 

(1) θέση ΔΕ27 Ηλεκτροτεχνίτη Αυτοκινήτων 

(2) θέσεις ΔΕ28 Χειριστών Μηχανημάτων 
(5) θέσεις ΔΕ29 Οδηγών 

(1) θέση ΔΕ30 Τεχνίτη Ηλεκτροσυγγολητή 

(1) θέση ΥΕ16 Εργατών-Φυλάκων 

(10) θέσεις ΥΕ16 Εργατών - οδοκαθαριστών 

Άρθρο 9ο 

Προϊστάμενοι Οργανικών Μονάδων 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Διευθυντής ΠΕΙ με βαθμό Α (ή Β ή Γ) 

Α. Τμήμα διοικητικών υπηρεσιών 
Προϊστάμενος ΠΕΙ με βαθμό Α (ή Β ή Γ) 

Β. Τμήμα Οικονομικών Υπηρεσιών 
Προϊστάμενος ΠΕΙ με βαθμό Α (ή Β ή Γ) 

Β. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Διευθυντής ΠΕ5 ή ΠΕ3 ή ΠΕ7 με βαθμό Α (ή Β ή Γ) 

Α. Τμήμα Διαχείρισης απορριμμάτων και εκτέλεσης έρ¬ 
γων 

Προϊστάμενος ΠΕ5 ή ΠΕ3 ή ΠΕ7 με βαθμό Α (ή Β ή Γ) 

Β. Τ μήμα Ηλεκτρολογικό - Μηχανολογικό και Κίνησης 


Προϊστάμενος ΠΕ5 με βαθμό Α (ή Β ή Γ) ή ΤΕ4 με βαθ¬ 
μό Α (ή Β ή Γ) μέχρι πληρώσεως της θέσης από την κατη¬ 
γορία ΠΕ5. 

» 

Άρθρο 10ο 

1. Κατάταξη Υπηρετούντος Προσωπικού 

Κατά την έναρξη ισχύος του παρόντος Οργανισμού, οι 
υπηρετούντες στο Σύνδεσμο οργανικοί υπάλληλοι κατα¬ 
τάσσονται στις αντίστοιχες θέσεις των οικείων κλάδων. 

Οι προβλεπόμενες από τον παρόντα Οργανισμό θέσεις 
κατά κλάδο καλύπτουν όλους του εργαζομένους στο Σύν¬ 
δεσμο, ανεξαρτήτως σχέσεως εργασίας καθώς και ορι¬ 
σμένο επί πλέον αριθμό θέσεων για την κάλυψη των υφι¬ 
στάμενων και μελλοντικών αναγκών των υπηρεσιών του 
Συνδέσμου. 

2. Κατανομή προσωπικού 

Η κατανομή προσωπικού σε Διευθύνσεις, Τμήματα και 
Γραφεία γίνεται πάντοτε με απόφαση του Προέδρου, 
ανάλογα με τις ανάγκες όλων των υπηρεσιών και σε εφαρ¬ 
μογή πάντα του παρόντος Οργανισμού. Προϊστάμενοι Δι¬ 
ευθύνσεων, Τμημάτων και Γραφείων ορίζονται πάντοτε 
με απόφαση Προέδρου οι κρινόμενοι υπάλληλοι από το 
αρμόδιο Υπηρεσιακό Συμβούλιο, αναπληρούμενοι σε πε¬ 
ρίπτωση απουσίας ή κωλύματος σύμφωνα με την παρ. 19 
του άρθρου 38 του Ν.2190/1994. 

3. Εσωτερικοί Κανονισμού Λειτουργίας Υπηρεσιών. 

Ο τρόπος Λειτουργίας κάθε υπηρεσιακής μονάδας, 
στις ιδιαίτερες λεπτομέρειες, καθώς και κάθε άλλη λε¬ 
πτομέρεια, εκτός από αυτές που ορίζονται με Νόμο, κα¬ 
θορίζονται με Εσωτερικούς Κανονισμούς Λειτουργίας, 
που συντάσσονται από τις επί μέρους Υπηρεσίες και 
εγκρίνονται από το Δημοτικό Συμβούλιο. 

Άρθρο 11ο 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Συνδέσμου Δια¬ 
χείρισης Απορριμμάτων Ν.Ξάνθης, το ύψος της; οποίας 
δεν μπορεί να προσδιορισθεί. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
και παύει να ισχύει ο παλιός Οργανισμός 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ξάνθη, 6 Αυγούστου 1999 
Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


